BSNL
15వేల పిఒఎస్‌లతో బిఎస్‌ఎన్‌ఎల్‌ లావాదేవీలు
న్యూఢిల్లీ, డిసెంబరు 30: ప్రభుత్వంప్రవేశపెట్టిన డిజిటల్‌ లావాదేవీలను మరింతగా ప్రోత్సహించేందుకు గాను ప్రభుత్వరంగంలోని బిఎస్‌ఎన్‌ఎల్‌ 15వేల పాయింట్‌ ఆఫ్‌ సేల్‌ మెషిన్లను లీజుకు తీసుకుం టున్నది. బిఎస్‌ఎన్‌ఎల్‌పరంగా మొత్తం బిల్లుల్లో 40శాతం వరకూ డిజిటల్‌మోడ్‌లో అందుతున్నాయి. వచ్చేమార్చినాటికి ఈ డిజిటల్‌ చెల్లింపులు రెట్టింపు అవుతాయని అంచనా. ఇందుకోసం 15వేల పాస్‌ మెషిన్‌లను వినియోగించనున్నట్లు బిఎస్‌ఎన్‌ఎల్‌ సిఎండి అనుపమ్‌శ్రీవాస్తవ వెల్లడించారు.
అంతే కాకుండా 25-30కస్టమర్‌ సేవా కేంద్రాలు ప్రతి టెలికాం జిల్లా ల్లోను ఇపాస్‌ మెషిన్లను ఏర్పాటుచేసేందుకు నిర్ణయించిందన్నారు. దేశవ్యాప్తంగా మొత్తం 334 టెలికాం జిల్లాలునానయి. ప్రతి టెలి కాం జిల్లాలో 2-5-శాతం కస్టమర్‌ సెంటర్లలో పాస్‌ మెషిన్లను ఏర్పాటు చేస్తున్నట్లువివరించారు. ప్రస్తుతం 1500నుంచి 2000 వరకూ పాస్‌ మెషిన్లు అందుబాటులో ఉన్నాయని అన్నారు. బిఎస్‌ఎన్‌ఎల్‌పరంగా వచ్చే మార్చి 31వ తేదీనాటికి 40శాతం బిల్లుల చెల్లింపులు ఆన్‌లైన్‌లోనే జరుగుతాయని అంచనావేస్తున్నట్లు వివరించారు. 30-40శాతం చెల్లింపులు మొబైల్‌, ల్యాండ్‌ లైన్‌, బ్రాడ్‌బ్యాండ్‌, ఫైబర్‌టుహోమ్‌ సేవలకు చెల్లింపులు అమలు చేస్తామన్నారు. డిసెంబరు 15వ తేదీ అన్ని సర్కిళ్ల సిజిఎంలతో సమావేశం నిర్వహించామని, కస్టమర్‌ సేవాకేంద్రాలన్నింటిలోనూ పాస్‌ సౌకర్యం ఏర్పాటుచేయాలని కోరామ న్నారు. మూలధన వ్యయం భరించాలని ఆదేశించామన్నారు. మూలధన వ్యయం కంటే ముందు లీజు ప్రాతి పదికన తీసుకుంటేమంచిదని భావించి వివిధ బ్యాంకులతో టైఅప్‌తో ముందు ప్రారంభించినట్లు వివరించారు.